Biller (Coleoptera). 



Indledning 



af 



Adam Giede Bøving. 



BILLERNE er Insekter med fuldstændig Forvandling 

 („metabole Insekter"): Larven ligner ikke det køns- 

 modne Dyr (Imago); den skifter Ham adskillige Gange 

 og bliver efter sidste Hamskifte til en Pupe. Pupen, 

 der som Regel er hvid og blød med tydelige Anlæg 

 til Imago's Legemsdele, tager ingen Næring og ligger 

 stille hen, undtagen naar den af og til sammentrækker 

 og bøjer Bagkroppen for Aandedrættets Skyld. Som 

 oftest finder man Pupen sammesteds, hvor Larven lever, 

 dog aldrig frit paa Bunden af Vand. Hyppig er den 

 skjult og beskyttet, snart i den sprængte Larveham, 

 snart i et Pupegemme (Cocon), som Larven forfær- 

 diger af Jord, Gødning, sammenspundne Blade eller 

 et udskilt Stof, umiddelbart førend den forvandler sig. 

 Larvens sidste Hamskifte foregaar i Pupegemmet, og 

 heri vil man derfor finde en afkastet Larveham. Men 

 i Pupegemmet foregaar ogsaa Pupens Forvandling til 



Rye: Løbebiller. 1 



